
CONCLUZII 


ema 


pentru a face față exigențelor revoluției 
tehnico-ştiințifice şi tehnologice militare 
reprezintă pericolul real, în continuă creştere, 
al apariției unor decalaje tehnologice în 
materie de armament, cu efecte negative 
asupra echilibrului de forţe la nivel regional 
şi mondial. 

O realizare specifică ultimilor ani o 
reprezintă armele şi munițiile inteligente 
întrebuințate conform principiului „trage şi 
uită” („stai departe şi lansează”) de către 
SUA, Marea Britanie, Rusia, Franţa şi Israel, 
în cadrul conceptului doctrinar „FORȚA — 
21”, 


e Armele şi munițiile 


e Avioanele, 


„inteligente” impun 
reducerea pagubelor materiale, umane şi de 
mediu, pentru viitor letalitatea orientată a 
„tehnologiilor  ucigaşe” va permite 
distrugerea elementelor-cheie ale unui 
obiectiv militar, fără a ucide soldați sau a 
distruge complet ținta. 

elicopterele şi rachetele 
balistice cu rază mare de acțiune, ca 
principal mijloc de transport la țintă a 
încărcăturilor explozive, a substanțelor 
radioactive şi chimice de luptă, vor 
reprezenta în continuare amenințări 


importante pentru Forțele Terestre, dar 
evoluția tinde către proliferarea sistemelor 
fără pilot uman. 


1. Amenințarea aeriană - componentă a potențialului de atac aerian 


România fiind membru NATO, fortele sale 


scară regională, un adversar bine antrenat, 


terestre pot fi implicate în două tipuri diferite de 
conflicte militare/război, unul simetric şi altul 
asimetric. 

În primul caz, va fi necesar să înfrunte, la 


modern, cu echipamente de înaltă tehnologie. 
Acest scenariu are un grad scăzut de probabilitate 
dar, menținerea capabilităților/capacității de luptă, 
în conformitate cu cerințele acestui câmp de luptă, 

reprezintă o prioritate importantă. 
În al doilea caz, va fi necesar să lupte cu 
state adversare sau entități nestatale care, pe lângă 


acțiunile militare clasice, pot întrebuința 
terorismul sau alte forme de război 
neconvențional. În cadrul acestei situații, 


potenţialii adversari pot fi individualizaţi astfel: 

a) armate/forţe de masă, pe bază de recrutare; 

b) armate/forţe blindate, dispunând de un nivel 
tehnologic mediu sau scăzut; 

c) forțe/armate bazate pe infanterie; 

d) forțe neconvenţionale/teroriste. 

De asemenea, în afara conflictelor 
militare/războiului, în diferite teatre de operații, 
Forţele Terestre vor participa şi la operaţii de 
stabilitate şi sprijin. 

Datorită evoluției continue, ameninţarea 
aeriană şi acţiunile de atac aerian vor avea unele 
caracteristici noi. Efortul potențialilor adversari va 
fi orientat spre supravegherea îndeaproape a 
capacităților de ripostă ale forțelor proprii, în 
scopul identificării şi exploatării slăbiciunilor 
acestora şi pentru a putea întrebuința unele acţiuni 
asimetrice. O asemenea acțiune asimetrică va 
căuta să anuleze capabilitățile proprii, fie evitând 
o confruntare directă cu acestea, fie 
contracarându-le. 

Capabilitățile de bază/principale, pe care 
potenţialii adversari le pot întrebuința pentru a 
contracara puterea de luptă a forțelor proprii, 
includ: 

a) mijloace cu echipaj uman de cercetare, 
obținere informaţii, supraveghere, localizare şi 
lovire a țintelor - avioane şi elicoptere, precum şi 
rachete balistice, arme de distrugere în masă şi 
mijloace pentru războiul în domeniul informaţiilor 
- Sisteme de arme mai vechi, a căror evoluţie 
continuă; 

b) sisteme de vehicule aeriene fără echipaj - 
care au costuri acceptabile şi uşor de amortizat -, 
rachete aer-sol, rachete de croazieră şi rachete de 
mare calibru, precum şi sisteme de lovire de înaltă 
precizie - proliferarea acestora reprezintă o 


evoluţie mai recentă. 

Unele state/entități nestatale vor putea 
utiliza capacităţile asimetrice ca un substitut sau în 
completarea unor mari forțe convenționale. 

Cunoaşterea acestor mijloace/sisteme şi a 
posibilităților de acţiune în câmpul tactic este 
foarte importantă pentru succesul operaţiilor. 

În cadrul scenariilor prezentate anterior, 
amenințarea din aer şi acţiunile aeriene adversare 
vor creşte cantitativ şi, mai ales, calitativ. 

În prima variantă, marile capabilități - 
avioanele cu amprentă radar redusă şi elicopterele 
de atac - vor constitui amenințarea aeriană 
tradițională, cărora li se vor adăuga vehiculele 
aeriene fără echipaj şi diferite tipuri de rachete 
balistice dirijate şi cu bătaie mare. Amenințarea 
aeriană va fi susținută de cele mai avansate 
echipamente de război electronic. 

Pe de altă parte, în varianta doi, statele ori 
forțele nestatale ar putea face uz de rachete 
balistice cu rază mare de acțiune sau de aparate de 
zbor fără echipaj, capabile să transporte diferite 
tipuri de muniții, unele chiar şi „inteligente“. 

În mediul aerian se pot desfăşura operaţii în 
următoarele condiții: 

a) ambele părți dețin capacitatea şi îşi pot lovi 
reciproc toate obiectivele din zona de 
responsabilitate, precum şi bazele de ripostă 
aeriană; 

b) forțele proprii sunt capabile să execute 
lovituri în orice loc, iar adversarul poate acționa 
numai în cadrul teatrului de operaţii terestre; 

c) adversarul este capabil să lovească obiectivele 
proprii de pe întregul teritoriu, iar forțele proprii pot 
să acționeze numai în cadrul teatrului de operaţii 
terestre; 

d) ambele părți pot să acţioneze numai în 


cadrul teatrului de operații terestre datorită 
caracteristicilor mijloacelor aeriene de care 
dispun; 

e) ambele părți sunt incapabile să-şi 


întrebuințeze puterea aeriană din diverse motive, de 
natură politico-militară sau de înzestrare tehnică. 


Col. prof. univ. dr. Ion BĂLĂCEANU, licențiat în Cibernetică Economică, doctor în Ştiinţe Militare, este preocupat 


de studiul şi analiza în sistem integrat a operațiilor Forțelor Terestre, cercetarea impactului revoluțiilor tehnologice 


asupra potențialului militar, evaluarea sistemelor de armament şi managementul resurselor materiale din sistemul 


militar. 

2. Amenințarea aeriană — tendinţe şi orientări 


Avioanele şi elicopterele vor reprezenta şi 
în continuare amenințări importante pentru Forţele 
Terestre, dar evoluţia tinde către proliferarea 
sistemelor fără pilot uman, aşa cum sunt 
vehiculele aeriene fără echipaj şi rachetele 
balistice, de croazieră ori de calibru mare. 

Amenințările aeriene tradiționale vor 
exista şi în viitor. Elicopterele vor continua să fie 
o amenințare letală pentru Forţele Terestre. 
Avioanele, chiar foarte scumpe, vor evolua în 
deosebite. 

Tendinţa de proliferare a amenințării cu 
mijloace aeriene fără echipaj este dictată de 
costurile mijloacelor, condițiile de antrenament, 
factorii operaționali, precum şi de strategia de a 
acorda prioritate contracarării  capabilităților 
adversarului, în loc să se împotrivească acestora. 

Adversarii potenţiali vor putea obține un 
număr semnificativ mai mare de vehicule aeriene 
fără echipaj şi rachetele balistice/de croazieră, la 
acelaşi preţ cu cel a 1+2 avioane sofisticate, fără a 
avea costuri legate de antrenamente, mentenanţă, 
baze şi de susținere a unei flote de avioane cu 
echipaj la bord. 

Aceste arme, care se găsesc într-un număr 
tot mai mare pe piaţa mondială, posedă capacități 
letale şi reprezintă un permanent pericol pentru 
apărarea antiaeriană a forțelor. Atât variantele 
sofisticate, cât şi cele rudimentare, ale acestor 
sisteme fără echipaj, vor reprezenta o amenințare 
serioasă pentru Forţele Terestre. 

Vehiculele aeriene fără echipaj, pentru 
recunoaşterea, supravegherea şi descoperirea 
țintelor, care monitorizează operațiile/acțiunile 
Forțelor Terestre şi pot oferi informaţii/date 
despre ținte într-un timp foarte apropiat de cel 
real, au un potențial mare de a influența operațiile 
decisive. 

Rachetele balistice tactice şi rachetele de 
croazieră pot ataca cu mijloace de distrugere în 
masă forțele terestre/întrunite sau obiectivele. 

Rachetele, cum ar fi cele întrebuințate de 
pe lansatoarele multiple de rachete de calibru 
mare, vor reprezenta o ameninţare şi o provocare 
pentru întregul spectru de operații al Forţelor 


Terestre. 

Mijloacele şi procedeele de desfăşurare a 
războiului electronic împotriva acţiunilor artileriei 
şi rachetelor antiaeriene s-au schimbat, de la 
formaţii largi de avioane, care realizau bruiajul de 
la distanță, la sisteme de luptă şi bombardament, 
care îşi realizează propria apărare. Evoluţia către 
autoapărare s-a extins la elicoptere şi va evolua în 
viitor şi pentru vehiculele aeriene fără echipaj şi 
rachetele de croazieră pentru atacul la sol. 

Pe plan mondial, în statele care au un 
potențial militar ridicat, sunt preocupări majore în 
domeniul tehnologiilor militare de vârf, care vor 
avea un impact puternic asupra acţiunilor forțelor şi 
mijloacelor din sistemul de foc antiaerian, astfel: 

a) posibilitățile de cercetare, în timp 
real/operativ, se vor mări considerabil, din spaţiul 
aerian/aerocosmic, atât ca distanță, cât şi ca 
veridicitate a informaţiilor şi vor multiplica 
modalităţile de executare a supravegherii; 

b) sistemele integrate de tipul C4I, cu 
tehnologie performantă şi rapidă, vor permite 
obținerea de informaţii variate, în timp real, 
mărind capacitatea de luare a deciziilor şi 
permiţând întrebuinţarea celui mai adecvat mijloc 
de atac aerian, în momentul descoperirii 
țintelor/obiectivelor; 

c) sistemul centralizat de evidență şi 
coordonare a acțiunilor va asigura vizualizarea 
exactă a mijloacelor şi acțiunilor pe câmpul de 
luptă şi avertizarea la timp a forțelor proprii în 
permanență şi în timp real/operativ, asupra situației 
din teren; 

d) măsurile de război electronic, tot mai 
performante şi bine coordonate, vor asigura o 
modificare substanțială a raportului de forțe prin 
dezorganizarea cercetării, prelucrării informațiilor, 
comenzii şi controlului forțelor/armamentelor de 
ripostă  aeriană/antiaeriană ale adversarului, 
reducând accesul acestuia la informaţii reale şi 
forțându-l să acționeze după ordine / metode/ 
informaţii cunoscute în prealabil / anterior de către 
forțe şi paralizându-i comanda / coordonarea şi 
deci acțiunea; 

e) atacul asupra capacităţilor de informaţii 
ale adversarului se va realiza atât cu mijloace 

letale - avioane, elicoptere de atac, rachete 
balistice sau de croazieră -, cât şi neletale - bruiaj 
de toate tipurile, dezinformare, diversiune, operaţii 
speciale; 

f) distanțele de la care aeronavele vor 
întrebuința armamentele şi muniţiile se vor mări 
substanţial, scoțându-le astfel din raza de acţiune a 
majorităţii mijloacelor de ripostă antiaeriană de la 
sol. 

Numărul ţărilor şi al entităților nestatale cu 
potenţial de a reprezenta o amenințare va creşte în 
viitor. În timp ce amenințările aeriene tradiționale, 
reprezentate de avioane şi elicoptere, vor continua 
să scadă din punct de vedere numeric, 
amenințările noi, fără echipaj, mai ieftine, 
reprezentate de rachetele balistice şi de croazieră, 
vehiculele aeriene fără echipaj şi rachetele de 
calibru mare, îşi vor spori acțiunea letală. 

Rachetele de calibru mare, având diferite 
tipuri de încărcături de luptă, o distanţă lungă de 
acțiune şi o rază crescută a eficacităţii focului, 


reprezintă o altă amenințare majoră. Rachetele 
balistice, pe lângă faptul că sunt arme care produc 
teroarea, vor avea un rol sporit pe măsură ce se vor 
îmbunătăţi raza de acţiune, precum şi precizia 
acestora. Rachetele balistice pot îndeplini noi 
misiuni de atac, sunt dificil de detectat, foarte 
precise şi pot lovi forțele proprii din orice direcție. 

Este foarte posibilă  întrebuinţarea 
armelor de distrugere în masă în conflictele 
militare viitoare, întrucât multe din platformele 
aeriene fără echipaj vor fi capabile să transporte 
aceste arme - ameninţarea reprezintă o provocare 
serioasă pentru unităţile de artilerie şi rachete 
antiaeriene. 

Proliferarea regională a tehnologiilor şi 
armelor sofisticate, pentru lovirea din aer a 
forțelor şi obiectivelor, va continua şi în viitor. 
Artileria şi rachetele antiaeriene vor trebui să lupte 
în special cu munițiile inteligente din compunerea 
sistemelor de cercetare şi lovire de mare precizie 
destinate lovirii obiectivelor Forţelor Terestre. 


PROPUNERI 


de operaționalizare al unităţilor de artilerie şi rachete antiaeriene din Forţele Terestre se impune 
realizarea cât mai urgentă a următoarelor măsuri: 

1. Finanţarea programului de achiziționare a sistemelor de recunoaştere a mijloacelor 
aeriene în zona de acțiune comună 
interoperabilităţii sistemelor de foc antiaerian. 

2. Realizarea şi punerea în funcţiune a sistemului de înştiinţare despre situația aeriană şi 
transmiterea în timp real a datelor pentru conducerea eficientă în sistem integrat a 
acțiunilor de luptă cu inamicul aerian în zona de responsabilitate a grupărilor de forțe 
terestre. 

3. Reorientarea efortului financiar pentru a achiziționa, cu precădere, sistemele de arme 
(avioane, elicoptere, complexe de artilerie şi rachete antiaeriene, de radiolocaţie şi război 
electronic) care, în momentul istoric actual, au o participare imediată la respingerea 
agresiunii. 

